**Raport për rezultatet e konsultimeve publike**

1. **Titulli i draft aktit**

Projektvendimi “Për miratimin e dokumentit udhëzues të politikave mbi zonat e përcaktuara për akuakulturë (ZPA) në Shqipëri”.

1. **Kohëzgjatja e konsultimeve**

20.01.2021 -16.02.2021

1. **Metoda e konsultimit**

Konsultimi për projektvendimin, ka nisur më 20.01.2021 dhe ka përfunduar më 16.02.2021. Projektvendimi është publikuar në Regjistrin Elektronik për Njoftimet dhe Konsultimet <https://www.konsultimipublik.gov.al/Konsultime/Detaje/320>

Projektvendimi është përgatitur nga ekspert shqiptar dhe të huaj. Puna është realizuar në kuadër të projektit “Mbështetje për sektorin e peshkimit në Shqipëri” (EuropeAid/155184/Act/AL) dhe posaçërisht nën Aktivitetin 1.10 – “Hartimi i planit mbi Zonat e Përcaktuara për Akuakulturë (ZPA) bazuar në udhëzimet dhe metodologjitë përkatëse”.

Ky projektvendim është konsultuar edhe me Shoqatën e Biznesit të Akuakulturës Vlorë, duke u dërguar një kopje te studimit. Nga ana e tyre nuk janë bërë komente por kanë kërkuar sqarime për të cilat u janë dhënë shpjegimet përkatëse.

1. **Palët e interesit të përfshira**

Palët e interesit që kanë marrë pjesë në procesin e konsultimit publik ishin përfaqësues të Shoqatës së Akuakulturës në Vlorë. Ata u njoftuan me anë të postës elektronike ku dhe iu është dërguar materiali fillestar i dokumentit udhëzues.

Takimi u zhvillua përgjatë dy orëve ku morën pjesë dy përfaqësues të kësaj shoqate.

Në takimin me Shoqatën e Biznesit Vlorë në MBZHR nga këta dy përfaqësues u ngritën për diskutim dy pyetje:

1. Si do të bëhet ndarja e sasisë së prodhimit (në peshë ton) për fermat ekzistuese të Vlorës?

2. A do të ketë aktivitet akuakulture në zonën e Qeparos?

Në lidhje me këto pyetje, përfaqësuesve ju dha shpjegimi se sasitë e prodhimit të fermave ekzistuese ne Vlorë do të vazhdojnë të ndahen sipas kapaciteteve që këto ferma aktualisht kanë.

Ndërsa për kryerjen e aktivitetit të akuakulturës në zonën e Qeparos u sqarua se studimi nuk e parashikon një mundësi të tillë.

1. **Pasqyra e komenteve të pranuara me arsyetimin e komenteve të pranuara/ refuzuara**

|  |  |  |  |  |
| --- | --- | --- | --- | --- |
| Çështjae adresuar | Komenti | Palët e interesuara  | Vendimi (I pranuar/I pranuar pjesërisht/I refuzuar)  | Justifikimi |
|  | Nuk pati komente |  |  |  |